Atherinidae
Labidesthes sicculus Animalia — Chordata Classis : Actinopterygii  Ordo : Atheriniformes  Familia : Atherinidae  Risso, 1827     Palaeontologia 41–0 m.a.: Eocaenum medium > Recens praeЄ Є O S D C P T I K Pg N Subdivisiones: Subfamiliae et Genera * Subfamilia Atherininae Atherina Atherinason Atherinosoma Kestratherina Leptatherina Subfamilia Atherinomorinae Alepidomus Atherinomorus Atherion Hypoatherina Stenatherina Teramulus Subfamilia Bleheratherininae Bleheratherina Subfamilia Craterocephalinae Craterocephalus Sashatherina Atherinidae sunt familia piscium ordinis Atheriniformium, per omnem orbis terrarum in aquis tropicis et temperatis endemicorum. Circa duas specierum partes sunt maritimae, et reliquae in aqua dulci habitant. Atherinidae sunt parvae. Maxima species, Atherinopsis californiensis, ad 44 centimetra longa crescere potest, dum plurimae minores quam 20 centimetra, et nonnullae non plus quam 5 centimetra sunt. Corpus plerumque est elongatum. Inter proprietates distinctae sunt duae pinnae dorsales late separatae, quarum prima in spinis flexibilibus consistit, et altera unam spinam cum radiis lenibus, et pinna analis unam spinam in margine anteriore cum radiis lenibus habet. Pinnae pectorales altae esse solent, et linea lateralis abest. In lateribus est lata linea vittata argentea. Squamae sunt magnae. Atherinidae planctone vescuntur. Nonnullae species, inter quas Atherinomorus lacunosus, a piscatoribus pro commercio petuntur. Familia Atherinopsidarum cum Atherinidis arte conectitur.